Source: http://docplayer.fi/4094555-Puheenjohtaja-kiitoksia-ennen-keskustelua-ilmoitetaan-uudelleen-etta-talouspoliittinen-valiokunta-kokoontuu-kello-9-30-huoneessa-9.html
Timestamp: 2018-03-20 08:47:57+00:00
Document Index: 4479635

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Puheenjohtaja: Kiitoksia! Ennen keskustelua ilmoitetaan uudelleen, että talouspoliittinen valiokunta kokoontuu kello 9.30 huoneessa 9. - PDF
Puheenjohtaja: Kiitoksia! Ennen keskustelua ilmoitetaan uudelleen, että talouspoliittinen valiokunta kokoontuu kello 9.30 huoneessa 9.
Download "Puheenjohtaja: Kiitoksia! Ennen keskustelua ilmoitetaan uudelleen, että talouspoliittinen valiokunta kokoontuu kello 9.30 huoneessa 9."
1 353 hoitamiseksi paikallisjärjestöihin voidaan perustaa myös VTY:n toimikuntia» -jaosto muutti tämän jaostoksi -»jotka näiden tehtävien osalta ovat myös Virkamiesten ja Työntekijäin Yhteisjärjestö VTY r.y:n valvonnan ja ohjauksen alaisina.» Jaosto katsoi, että tämä loppuosa, joka alkaa sanoilla»jotka näiden tehtävien osalta», ei käy tähän esitykseen taikka se ei käy tähän ohjelmakohtaan, vaan jos tällaista jaostotoimintaa, niin kuin toivottavaa on ja varmaan tulee tapahtumaankin, paikallisjärjestöjen piirissä tapahtuu, niin luonnollisesti kaiken sen ohjauksen täytyy tapahtua myös paikallisjärjestön hallituksen taikka työvaliokunnan taholta, ei tässä tapauksessa ulkopuolisten taholta, vaikkapa kyseessä tämä erikoisluonne onkin. Monessa tapauksessa - se tuli valiokunnassa myös esille - asia on voitu nimenomaan paikalliset olosuhteet ja nämä erikoispiirteet huomioiden toteuttaa ja soveltaa niin, että mitään erikoista huomauttamista ei ole ollut. Muilta osiltaan, niin kuin jo äsken sanoin, valiokunta ei tee mitään muutosesityksiä järjestöpoliittiseen ohjelmaan. Se on ollut asian käsittelyn yhteydessä yksimielinen, mutta samalla kuitenkin tämän ohjelman yhteydessä valiokunnan vähemmistö ilmoitti, että se tässä täysistunnossa kuitenkin käyttää puheenvuoron, jossa heidän taholtaan tuodaan näitä näkemyksiä myös esille, mutta niin kuin sanottu, valiokunta on muuten ollut täysin yksimielinen. Puheenjohtaja: Kiitoksia! Ennen keskustelua ilmoitetaan uudelleen, että talouspoliittinen valiokunta kokoontuu kello 9.30 huoneessa 9. Keskustelu Jorma Nykänen (Paperiteollisuuden Työntekijäin Liitto r.y.): Hyvät toverit! Niin kuin täällä valiokunnan puheenjohtaja äsken selvitti, tämän järjestöpoliittisen ohjelman osalta valiokunta päätyi yksimieliseen ratkaisuun. Kuitenkin haluamme tuoda eräitä yleisperustelunäkökantoja esiin järjestöpoliittisen ohjelman osalta. SAK-laisen ammattiyhdistysliikkeen eheyttämisen tavoitteena ovat olleet kaikkien palkansaajien taloudellisten ja yhteiskunnallisten etujen ja oikeuksien parantaminen sekä jäsenistön vaikutusmahdollisuuksien lisääminen. Eheyttäminen on merkinnytkin tämän suuntaista kehitystä. Eheyttämisen keskeisimpiä periaatteita on ollut se, että on yksi ja yhteinen keskusjärjestö, joka on puoluesidonnaisuudesta vapaa, kykenee kokoamaan ammattiliitot järjestölliseen yhteistoimintaan, neuvottelee liittojen edustajana työnantajajärjestöjen kanssa yleissopimuksista, ongelmia tuottavat asiat ratkaistaan neuvotellen, ja järjestö on rakenteeltaan ja toimintaperiaatteiltaan sekä tavoitteiltaan kansanvaltaisuuden periaatteisiin perustuva. Järjestön demokraattisuutta on lisännyt se, että jäsenliitot voivat sanoutua irti keskusjärjestön solmimista yleissopimuksista, keskusjärjestö voi toimeenpanna neuvoa-antavan jäsenäänestyksen työehtosopimusratkaisuista ja jäsenliitot voivat aloittaa työtaistelun pyytämättä lupaa keskusjärjestöltä. Näihin periaatteisiin liittyy oleellisesti se, että keskusjärjestön päättävien ja toimeenpanevien elinten sekä toimihenkilöiden vaalissa eri ammattialat, eri mielipidesuunnat otetaan tasapuolisesti huomioon. Ammattiyhdistysliikkeen kokonaisetujen mukaista on, 23 Pöytäkirja
2 354 että kaikissa jäsenliitoissa otetaan käyttöön suhteellinen vaalitapa, joka turvaa sen, että kukin poliittinen mielipideryhmä saa kannatustaan vastaavan edustuksen hallintoelimissä ja henkilökunnassa. On lisättävä jäsenistön mahdollisuuksia asettaa työehtosopimustavoitteita. Tämä edellyttää työehtosopimustoiminnassa sitä, että SAK ja jäsenliitot asettavat tavoitteet jäsenosastojen esitysten perusteella ja jäsenistö saa päättää neuvottelutuloksen hylkäämisestä tai hyväksymisestä. Nämä toimenpiteet osaltaan edistäisivät ja voimistaisivat ammattiyhdistysliikkeen yhtenäisyyttä ja taistelumahdollisuuksia taloudellisten ja yhteiskunnallisten etujen puolesta. Ammattiyhdistysliikkeen asemaan ja tehtäviin vaikuttavat yhteiskunnassamme tapahtuvat elinkeino- ja työvoimarakenteen nopeat muutokset. Näitä aiheuttavat kansainvälisessä työnjaossa ja integraatiokehityksessä tapahtuvat muutokset, kapitalistisen ja sosialistisen talousjärjestelmän keskinäinen kilpailu ja tieteellis-tekninen kehitys sekä tuotannon keskittyminen. Nämä muutokset vaativat sitä, että SAK ja sen jäsenliitot kehittävät järjestörakennettaan ja liittorajojaan ajan tasalla oleviksi. Tämä on edellytys sille, että ammatilliset järjestöt pystyvät suorittamaan niille kuuluvat tehtävät palkkatyöläisten etujen mukaisella tavalla. Alvar Virtanen (Metallityöväen Liitto r.y.): Toveri puheenjohtaja, hyvät toverit! Jätin eilen tähän asiaan tämän puheenvuoroni, ja nyt kuultuani puheenjohtajan tässä esittämän selostuksen tästä kysymyksestä kuin myös saatuani tämän liitteen, jossa näitä kysymyksiä on selvitetty, esitän, että voin yhtyä järjestömuotovaliokunnan esittämiin ajatuksiin, jotka koskevat esityksiä 11, 12, 13, 14 ja 15. Tässä totean vielä, niin kuin täällä sanotaan viimeisessä kappaleessa, että suurempien liittokokonaisuuksien aikaansaamiseksi sekä liittorajaongelmien ratkaisemiseksi hallitus esittää edustajakokouksen päättävän seuraavasta menettelytavasta: Ensisijaisesti on pyrittävä siihen, että alalla toimivat liitot jäsenistöä kuultuaan ja keskinäisillä neuvotteluilla ratkaisevat asian sääntöjensä mukaisessa järjestyksessä. Korostan tätä kohtaa nimenomaan»jäsenistöä kuultuaan». Näinhän se pitää ollakin. Samalla haluan tässä käyttää tilaisuutta hyväkseni käyttäessäni seuraavan puheenvuoron, vaikka tämä ei nyt varsinaisesti liity tähän kysymykseen, mutta kumminkin järjestöasiaa käsittelee. Toissailtana tässä salissa käytti toveri Eila Ryhänen puheenvuoron, jossa hän arvosteli Metallityöväen Liiton toimintaa siinä suhteessa, että siellä ei jäsendemokratia ja suhteellisuus pelaisi. Puutun tähän asiaan siksi, ettei Metallin sos.dem. ryhmän mielestä hänen esittämänsä arvostelu ollut oikea, ettei demokratian suhteellisuus mm. toimitsijoita valittaessa pelaa. Vaikka tämän kokouksen käsittelyyn eivät kuulu Metalliliiton asiat, mutta ettei tällainen virheellinen määritelmä SAK:n XI edustajakokouksen pöytäkirjaan jäisi ilman vastakommenttia niin kuin historiaa silmällä pitäen! Liitossamme mielestäni demokratia ja suhteellisuus pelaa niin kuin maan suurimmalle ammattiliitolle kuuluukin. Tätä sopii toivoa myös muiden liittojen ja koko SAK:n kentässä. Hyvät toverit! Sanoisin lopuksi: pyrkikäämme rakentamaan luottamusta niin työpaikoilla, ammattiosastoissa kuin päättävissä elimissä aina korkeinta johtoa myöten. Tämä varmasti takaa sen, että kun me annamme myös luottamuksen niille tovereille, jotka me olemme melkein yksimielisesti valinneet täksi 5-vuotis-
3 355 kaudeksi meidän vaikeita asioitamme ja kysymyksiämme ratkomaan, niin antakaamme myös heille tukemme ja luottamuksemme. Tietysti meille täytyy olla sallittua arvostella, mutta toverit minä sanoisin, että silloin kun me lähdemme arvostelemaan, niin on syytä kääntyä niin tutun kaverin kuin itsensä puoleen! Hyvät toverit! Tässä ovat varmasti ne elementit. Niitä on tietysti totta kai muitakin, joilla me pystymme rakentamaan ja saavuttamaan ne tavoitteet, mitkä me olemme tässä SAK:n XI edustajakokouksessa asettaneet. Me niittaamme tämän järjestön niin vahvaksi ja kovaksi, että se pystyy tosiaan turvaamaan ne elinehdot, jotka meille kuuluvat tänä päivänä ja vastaisuudessa. Kiitos! Puheenjohtaja: Toteaisin ennen Mikko Kuopan puheenvuoroa, että tässä yhteydessä siis käsitellään järjestömuotovaliokunnan ehdotusta eikä vielä näitä tähän asiaan liittyviä liittojen esityksiä. Mikko Kuoppa (Paperiteollisuuden Työntekijäin Liitto r.y.): Hyvät toverit! Viittaan yleiskeskustelussa käyttämääni puheenvuoroon ja esitän SAK:n hallituksen lausuntoa muutettavaksi kohdista 11, 12, 13, 14 ja 15: SAK:n XI edustajakokous päättää Puheenjohtaja: Puheenjohtajisto toteaa, että tässä yhteydessä käsitellään tätä järjestömuotovaliokunnan ehdotusta järjestöpoliittiseksi ohjelmaksi eikä vielä liittojen esityksiä. Jos sinun puheenvuorosi kohdistuu näihin, niin voit sen käyttää toisessa yhteydessä. Mikko Kuoppa: Se kohdistuu myös tähän samaan asiaan, aivan samaan. Puheenjohtaja: Ole hyvä! Mikko Kuoppa: SAK:n XI edustajakokous päättää: SAK:n edustajakokous pitää teollisuusliittomuotoista järjestäytymistä oikeana lähtökohtana. Joillakin aloilla sen toteuttaminen on kuitenkin hyvin vaikeaa. Mikäli käytännön toiminnan tarpeet sitä edellyttävät, on ammattikuntainen järjestäytyminen joissakin tapauksissa hyväksyttävä. SAK:n edustajakokous korostaa sitä, että uusien liittokokonaisuuksien muodostaminen on mahdollista ainoastaan asianomaisten alojen työläisten tahdon mukaisesti. SAK:n päättävät elimet eivät voi tehdä ratkaisuja uusista liittokokonaisuuksista ohi asianomaisten liittojen ja niiden jäsenistön. Benjamin Reittu (Paperiteollisuuden Työntekijäin Liitto r.y.): Toveri puheenjohtaja! Minä kannatan Mikko Kuopan tekemää esitystä äsken ja hänen käyttämäänsä puheenvuoroon viitaten korostan teille hyvät edustajatoverit tämän asian tärkeyttä. Te olette tämän kokouksen asiakirjoista voineet lukea keskusjärjes-
4 356 tömme tulevan suunnan. Onko niin toverit ja onko niin oikein? Olen käytäväkeskusteluissa näiden päivien aikana kuullut hyvin monen kentän toverin valittavan siitä, kuinka yhteinen SAK:mme ajautuu ajautumistaan epädemokraattiselle tielle, kuinka yhä vähemmän ja vähemmän kentän miehillä on mahdollisuus vaikuttaa järjestömme tulevaan suuntaan. Tästä elävänä esimerkkinä on mitä voimakkain hyökkäys Kumi- ja Nahka-alan Liittoa vastaan. Jokaiselle meille lienee kiistämätön tosiasia se, että Kumi- ja Nahka-alan Liitto on tehnyt esimerkillistä työtä tämän edustajakokouksen onnistumiseksi ja niiden periaatteiden parantamiseksi, jotka keskusjärjestöllämme tänä päivänä on. Kiitos! Puheenjohtaja: Tulkitsen niin, että keskustelun aikana ei ole tehty varsinaisia esityksiä tähän järjestöpoliittiseen ohjelmaan, ja nämä puheenvuorot otetaan sitten huomioon, kun siirrytään uudelleen esityslistan kohtaan 18, siis kohtaan: Liittojen esitykset. Tulkitsen ja tiedustelen edustajakokoukselta, voiko se yksimielisesti hyväksyä järjestöpoliittisen ohjelman? Kukaan ei vastustanut. Päätös Edustajakokous hyväksyi yksimielisesti jarjestömuotovaliokunnan esityksen järjestöpoliittiseksi ohjelmaksi. (Ohjelma erillisessä»sak:n ohjelmat» -kirjassa.) Liittojen esitykset 18 (päätökset) (jatkoa) Jarjestömuotovaliokunnan päätösehdotukset järjestöpolitiikkaa koskevista esityksistä n:ot Puheenjohtaja: Siirrytään työjärjestyksen kohtaan 18 ja sieltä otetaan käsiteltäväksi ne kohdat, jotka liittyvät jarjestömuotovaliokunnan tehtäväpiiriin. Pyydän Toivo Anttilaa esittelemään valiokunnan kannan. Toivo Anttila (Jarjestömuotovaliokunnan puheenjohtaja): Toveri puheenjohtaja, hyvät edustajatoverit! Täällä jo asiallisesti ottaen tämä jarjestömuotovaliokunnan kanta on tullut esiteltyäkin, mutta todettakoon joka tapauksessa se, että järjestömuotovaliokunta käsitteli varsin perusteellisesti myös nimenomaan liittojen esitykset sekä niistä käytetyt puheenvuorot ja on päätynyt yksimielisesti esittämään edustajakokoukselle ne muutokset, jotka teille on jaettu, elikkä sivulla 28 - siis sen te tiedätte, mistä kirjasesta on kysymys - ensimmäinen ja toinen kappale muutetaan niin kuin täällä teksti on:» suurempien liittokokonaisuuksien aikaansaamiseksi» ja sitten muutos:»sekä liittorajaongelmien ratkaisemiseksi hallitus esittää edustajakokouksen päättävän seuraavasta menettelytavas-
5 357 ta», ja sen jälkeen jonkin verran perusteellisemmin muutettu ensimmäinen kappale:»ensisijaisesti on pyrittävä siihen, että alalla toimivat liitot jäsenistöään kuultuaan ja keskinäisillä neuvotteluilla ratkaisevat asian sääntöjensä mukaisessa järjestyksessä». Muita muutosesityksiä järjestömuotovaliokunta ei tämän asian yhteydessä tee, ja todettakoon vielä kertaalleen, että myös tässä järjestömuotovaliokunta oli yksimielinen. Puheenjohtaja: Kiitoksia! Totean, että järjestömuotovaliokunnan kannanmäärittelyihin liittyvistä esityksistä 11, 12, 13, 14 ja 15 on SAK:n hallitus antanut yhteisen lausunnon. Samoin totean, että Mikko Kuoppa Benjamin Reitun kannattamana on tehnyt muutosehdotuksen tähän SAK:n hallituksen lausuntoon, jolloin tulkitsen niin, että me otamme nyt yhdessä käsiteltäväksi kaikki nämä mainitsemani kohdat. Tulkintani lienee oikea? Selonteko todettiin oikeaksi. Puheenjohtaja: Tämän jälkeen tiedustelen edustajakokoukselta ensimmäiseksi, yhtyykö edustajakokous asiassa SAK:n hallituksen lausuntoon ja esitän, että Täällä on kuitenkin Reino Räty pyytänyt tähän asiaan ennen päätöksentekoa puheenvuoron, ja tiedustelen, onko se juuri näihin mainitsemiini kohtiin, koska tässä puheenvuoropyynnössä ei tätä mainita. Oliko Reino Räty paikalla? Reino Räty ei ollut paikalla. Puheenjohtaja: Tämäpuheenvuoropyyntöeiole näihin. Mihin kohtaan tämä puheenvuoro on? - Hän on ilmoittanut, että se ei ole tähän kohtaan. Siis ehdotukseni on se, että käsittelemme kohdat yhdellä kertaa ja otamme niihin kantaa, koska Mikko Kuoppa Benjamin Reitun kannattamana on tehnyt näihin kohtiin muutosehdotuksen, ja tiedustelen edustajakokoukselta mielipidettä ja se suoritetaan siten, että asiasta suoritetaan koeäänestys. Koeäänestys hyväksyttiin toimitettavaksi. Koeäänestys ja päätös Puheenjohtaja: Ja nyt tiedustelen, ketkä ovat sitä mieltä, että SAK:n hallituksen ja järjestömuotovaliokunnan yksimielinen ehdotus tulisi SAK:n edustajakokouksen päätökseksi, kortit ylös! Kortit nostettiin. Puheenjohtaja: Kortit alas! -Tämän jälkeen tiedustelen, ketkä ovat Mikko Kuopan tekemän ja Benjamin Reitun kannattaman muutosesityksen kannalla, kortit ylös!
6 358 Tämän tapahduttua totesi Puheenjohtaja: Totean, että edustajakokous ylivoimaisesti on yhtynyt sekä järjestömuotovaliokunnan että SAK:n hallituksen asiasta antamaan lausuntoon. Äänestyksen tulos merkittiin pöytäkirjaan. Esitykset ja edustajakokouksen hyväksymä hallituksen lausunto niihin kuuluvat seuraavasti: Esitys n:o 11 Kemian Työntekijäin Liitto r.y. Suurempien liittokokonaisuuksien muodostaminen ja liittorajaongelmat SAK:n edellinen edustajakokous teki päätöksen teollisuusliittoperiaatteen toteuttamisesta muutamin poikkeuksin. Kuluneen edustajakokouskauden aikana ei kuitenkaan ole tapahtunut merkittävää muutosta päätösten edellyttämään suuntaan. Toisaalta teollisuuden jatkuva kehittyminen ja tuotantosuuntien muutokset ovat aiheuttaneet tilanteen, jossa liittorajaongelmat ovat nousseet korostetusti esille. Tämä koskee erityisen voimakkaasti alati uudistuvaa kemian teollisuutta. Kemian Työntekijäin Liiton mielestä on olemassa valmiutta keskusteluun suurempien liittokokonaisuuksien luomiseksi seuraavan edustajakokouskauden välisenä aikana. Tarve korostuu erityisesti, kun huomioidaan SAK:n kentän korkea järjestäytymisaste. Edellä olevan johdosta Kemian Työntekijäin Liitto esittää SAK:n XI edustajakokoukselle: 1) Perustettavaksi työryhmän tai vaihtoehtoisesti valvoittaa järjestövaliokuntaa selvittämään mahdollisuudet suurempien liittokokonaisuuksien muodostamiseksi. 2) Selvitettäväksi mahdollisuudet saada järjestövaliokunnalle tai viime kädessä SAK:n hallitukselle suurempia valtuuksia liittorajaongelmien ratkaisemiseksi. Esitys n:o 12 Metallityöväen Liitto r.y. Jäsenliittojen säännöt ja yleinen toiminta 1. Keskusliittojen luottamusmiessopimukseen viitaten esitetään, että SAK:n XI edustajakokouksen valittu hallitus nimeää välittömästi toimikunnan, jonka tehtävänä on laatia yksityiskohtaiset luottamusmiesten valintaa koskevat vaaliohjeet jota yleisohjeena voidaan noudattaa kaikkien SAK:n jäsenliittojen luottamusmiesvalinnoissa. 2. Metallityöväen Liiton XII liittokokouksessa päätöksen mukaan esitetään SAK:n edustajakokouksen käsiteltäväksi ja päätettäväksi seuraavaa: a) SAK:n jäsenliittoja koskevat liittorajakysymykset tulisi ratkaista teollisuusliittoperiaatetta noudattaen kaikkien ko. asiaa koskevien liittojen osalta mahdollisimman nopeasti.
7 359 b) SAK:n edustajakokouksen tulisi suositella kaikille jäsenliittojen osalta, että liittojen säännöissä mainitut jäsenetuisuuksia koskevat edellytykset sekä jäsenoikeudet yhdenmukaistettaisiin. c) Kun ammattikoulu- ja kurssikeskuksista siirtyy vuosittain SAK:n eri liittojen toimintapiiriin varsin runsaasti nuoria ammattikoulun tai kurssin suorittaneita työntekijöitä, ammattikoulu- ja kurssikeskusoppilaiden jäsenyyden osalta esittää Metallityöväen Liitto, että SAK tutkisi oppilasjäsenyyttä koskevan järjestäytymismahdollisuuden niin, että k.o. oppilaat voisivat kuulua tietyin rajoituksin SAK:n eri liittojen ammattiosastojen jäsenyyteen jo oppilasaikana. Esitys n:o 13 Paperiteollisuuden Työntekijäin Liitto r.y. Teollisuusmuotoinen järjestäytyminen ja sen mukainen työehtosopimustoiminta Suomen Ammattiliittojen Keskusjärjestö SAK r.y. on hyväksynyt jäsenliitoilleen ohjeeksi teollisuusliittomuotoisen järjestäytymisen toteuttamisen. Tätä ohjetta on myös käytännössä useiden liittojen toimesta pyritty toteuttamaan ja siinä on osittain onnistuttukin. Liittorajojen sekavuudesta johtuvia ongelmia ei kuitenkaan ole pystytty poistamaan keskusjärjestön jäsenkentältä. Tämä tulee jatkuvasti esille SAK:n järjestökentän varsin monella taholla hoidettaessa työehtosopimuspolitiikkaa. Sekavista liittorajoista johtuen löytyy työehtosopimusten soveltamisalueissa edelleen päällekkäisyyttä, joka haittaa koko ammattiyhdistysliikkeen kannalta tärkeän ja jäntevän työehtosopimuspolitiikan toteuttamista. Selkiintymättömään tilanteeseen vaikuttaa keskeisesti se, että SAK:n X edustajakokous ei tehnyt teollisuusliittomuodosta ja sen mukaisesta työehtosopimuspolitiikasta riittävän selkeää ja jäsenliittojaan valvoittavaa päätöstä. Edellä olevaan perustuen esittää liittomme, että SAK:n XI edustajakokous ottaa edelleen käsiteltäväkseen otsikossa mainitsemamme asian ja päättää antaa SAK:n hallitukselle tehtäväksi selkiinnyttää keskusjärjestön jäsenliittojen järjestäytymisalueet teollisuusliittomuotoisiksi. Samalla tulee SAK:n hallituksen valvoa työehtosopimuspolitiikkaa ohjatessaan, että teollisuusliittoperiaatetta toteuttava jäsenliitto on yksinoikeutettu allekirjoittamaan alansa työntekijöitä koskevan työehtosopimuksen. Esitys n:o 14 Suomen Elintarviketyöläisten Liitto SEL r.y. Teollisuusliittoperiaatteen mukaiseen järjestäytymiseen ay-liikkeessä SAK on palkkatyöläisten yhteiskunnallinen uudistusliike, jonka tarkoituksena on palkansaajain ammatillisten, taloudellisten ja yhteiskunnallisten etujen ja oikeuksien puolustaminen ja lisääminen. Se on osa kansallista ja kansainvälistä työväenliikettä, jossa eri palkansaajaryhmät ja poliittiset mielipideryhmät harjoittavat yhteistoimintaa. Ay-liikkeen asemaan ja tehtäviin vaikuttavat yhteiskunnassa tapahtuvat elin-
8 360 keino- ja työvoimarakenteen nopeat muutokset. Näitä aiheuttavat kansainvälisessä työnjaossa ja integraatiokehityksessä tapahtuvat muutokset, kapitalistisen ja sosialistisen järjestelmän keskinäinen kilpailu, tieteellis-tekninen edistys ja sen tuomat muutokset sekä tuotannon keskittyminen. Ammatissa toimivan väestön ja elinkeinorakenteen muutokset luovat perustan ay-liikkeen rakenteen ja toiminnan kehittämiselle. Ay-liikkeen järjestörakenne pitäisi aina saada vastaamaan elinkeino- ja työvoimarakennetta. Se edellyttää järjestörakenteen ja liittorajojen kehittämistä työvoimarakenteessa tapahtuvien muutosten mukaisesti. Tuotannon ja pääomien keskittyminen, tuotannollinen kehitys, toimialarationalisointi ja teknologiassa tapahtuvat muutokset edellyttävät tarkistuksia liittokokonaisuuksissa ja liittorajoissa. Teollisuusliittoperiaate Maamme ay-liikkeessä on pyritty järjestäytymisen perustaksi ottamaan teollisuusliittoperiaate, jota ei ole kyetty käytännössä toteuttamaan. Viimeksi vuonna 1971 hyväksytyssä järjestöpoliittisessa ohjelmassa on ensisijaiseksi järjestäytymismuodoksi asetettu teollisuusliittoperiaatteen toteuttaminen, toissijaiseksi ammattikuntaliittoperiaatteella järjestäytyminen sallitaan edustajakokouksen kulloinkin päättämässä muodossa ja kolmanneksi sovelletaan teollisuus- ja ammattikuntaliittoperiaatteita ns. kokoojaliitoiksi hyväksytyissä liitoissa. Teollisuusliittoperiaatteen mukainen järjestäytyminen merkitsee järjestäytymistä teollisuusaloittain ja työpaikoittain ammattiin katsomatta. Tämä järjestäytyminen luo edellytykset ay-liikkeelle ratkaista nopeasti ja joustavasti esiin tulevat ongelmat. Teollisuusliittoperiaatteen mukainen järjestäytyminen merkitsee ay-liikkeessä mm. seuraavia seikkoja: - järjestäytyminen ammattiliittoihin tapahtuu teollisuusaloittain ja työpaikoittain ammattiin katsomatta, - luo edellytykset suurien liittokokonaisuuksien muodostamiseen, - suurien liittokokonaisuuksien muodostamisessa on otettava huomioon mm. seuraavaa: - mitkä tuotannonalat on sopivaa yhdistää samaksi liitoksi, - mikä on _ eräiden tuotannonalojen nykyinen suuruus, työvoiman määrä, työvoiman kehitysennuste, alan kansainvälinen kilpailukyky ja mitä muutoksia alan tuotantoteknologiassa on odotettavissa, - miten suuri on oltava liiton jäsenmäärän, jotta se pystyy järjestämään nykyaikaista ay-toimintaa: minkälainen jäsenmäärä luo taloudelliset edellytykset liiton toiminnalle, - mitä mahdollisuuksia suuret Iiittokokonaisuudet luovat sopimustoiminnan kehittämiselle ja mitä edellytyksiä se antaa matalapalkkaongelmien nopeammalle ja jäsenistön etujen mukaiselle ratkaisemiselle, - teollisuusliittomuotoinen järjestäytyminen parantaa samalla tuotannonalalla ja työpaikoilla olevien työläisten yhtenäisyyttä: he kuuluvat saman te-sopimuksen piiriin, joka edistää yhtenäisyyttä, yhteistoimintaa ja taistelutahtoa sekä vähentää ammattikuntalaisuutta ja erimielisyyksiä Liitto-, sopimus- ja järjestäytymisongelmien ratkaisuissa on noudatettava seuraavia periaatteita:
9 361 - teollisuuden tehdas- ja huolto-osastojen sekä erikoisammattimiesten on järjestäydyttävä asianomaiseen teollisuusliittoon, ellei edustajakokous toisin päätä: tämä koskee paitsi teollisuuden sähkömiehiä myös esim. metallikorjaamoita sekä meijereiden ja lihanjalostamoalan sekä kaupan automiehiä, - konkreettisten liittorajaongelmien ratkaiseminen edellyttää järjestäytymis- ja sopimusrajojen ratkaisuperusteiden täsmentämistä. Huomiota on kiinnitettävä: - valmistettavien tuotteiden sekä käytettävien raaka-aineiden laatuun: teollisuuden käyttämiä raaka-aineita valmistavassa teollisuudessa työntekijöiden on järjestäydyttävä ao. perusteollisuuden ammattiliittoon. Ratkaisevana on valmistettavien tuotteiden osalta pidettävä paitsi käytettyjä materiaaleja myös työn ja tuotantosuunnan pääasiallista luonnetta. Lähtökohtana on pidettävä: - että samaa teollisuustyötä tekevät työntekijät kuuluvat työnantajasta riippumatta samaan liittoon, joka on sopivin tekemään alan työntekijöiden työehtosopimuksen: Tämä periaate koskee erityisesti yksityisen ja julkisen sektorin työehtosopimussuhteisia työntekijöitä edustavien liittojen riitojen ratkaisemista. Konsernit, jotka ovat suuntautuneet useille eri tuotannonaloille, ja niiden palveluksessa olevien työntekijöiden järjestäytyminen olisi selvitettävä erikseen. Periaatteena tulisi pitää sitä, että kun kysymyksessä on jonkin konsernin sisällä sellainen uusi tuotannonala tai tuotannonsuunnan muutos, jota ei voida pitää ao. konsernin päätuotantoalojen apuosastona, ao. työntekijöiden on järjestäydyttävä sen alan teollisuusliittoon, mihin ao. alan työntekijät yleensä ovat järjestäytyneet. Tämän periaatteen mukaan, jota erikseen olisi täsmennettävä, olisi pyrittävä ratkaisemaan kemian alan järjestäytymisen osalta viime aikoina syntyneitä ongelmia eräiden suuryhtiöiden alettua, osin siirryttyä, toimimaan myös muoviteollisuuden alalla. Ne liittorajapäätökset, jotka tehdään edustajakokouksen päätöksellä tai SAK:n järjestövaliokunnassa, eivät saa huonontaa jo työehdoissa saavutettuja etuja ja oikeuksia. Tällaisia tapauksia saattaa tulla, koska eri liitoilla eivät työehdot ole samanlaisia ja -tasoisia. Liittorajapäätöksiä tehtäessä on aina huolehdittava siitä, että saavutetut edut säilyvät. Järjestäytymisrajat eräissä konkreettisissa kysymyksissä menevät SAK:n jäsenliittojen ja muiden palkansaajajärjestöjen kanssa pahasti ristiin. Muihin kuin SAK:n jäsenliittoihin järjestäytyneillä työntekijöillä on ollut pyrkimystä harkita keskusjärjestökysymystä uudelleen teollisuusliittoperiaatteen pohjalta. Työnantajat ovat pyrkineet teollisuusliittoperiaatteen murtamiseen erityisesti ns. erikoiskoulutettujen ja»avainasemassa» olevien työntekijäryhmien osalta. Erikoiskoulutetuista voidaan mainita esim. liikealan työntekijät ja laborantit puunjalostuksen, kemian ja elintarviketeollisuuden palveluksessa. Avainasemassa olevat erikoiskoulutetut sähkötyöntekijät työnantajat ovat pyrkineet irroittamaan teollisuusliitoista. SAK:n on yhdessä ao. ammattiliittojen kanssa ryhdyttävä toimenpiteisiin, jotta omaksutut järjestöperiaatteet ja sopimusoikeudet toteutetaan riippumatta työnantajien hajotustoimenpiteistä. Tarvittaessa SAK:n on neuvoteltava muicten palkansaajajärjestöjen kanssa järjestäytymisrajoista. Ammattikuntaliittoperiaatteella toimiva liitto on mm. Sähkötyöntekijöiden Liitto, joka on tunnustettu eheyttämisen yhteydessä olemassa olevaksi ja elinkykyiseksi
10 362 ammattiliitoksi. Myös seuraavassa SAK:n edustajakokouksessa hyväksyttävässä järjestöpoliittisessa ohjelmassa on varmasti todettava, että Sähkötyöntekijöiden Liitto on säilyvä ammattikuntapohjaisena liittona. Meillä ei ole edellytyksiä toteuttaa teollisuusliittoperiaatetta, jonka mukaan järjestäytyminen tapahtuu teollisuusaloittain ja työpaikoittain ammattiin katsomatta. Esitys n:o 15 Virkamiesten ja Työntekijäin Yhteisjärjestö VTY r.y. Järjestäytymisrajojen selkiyttäminen Eheytettäessä ammattiyhdistysliikettä vuonna 1969 SAK:n ylimääräinen edustajakokous hyväksyi liittotason eheytysohjelman, joka sittemmin johti järjestökentän huomattavaan selkiytymiseen. Valtion virkamiesten ja työntekijäin osalta yhdistämisohjelman lähtökohtana oli heidän järjestämisensä SAK:n jäsenyyteen Virkamiesten ja Työntekijäin Yhteisjärjestö VTY r.y:n kautta. Samaa tarkoittavaksi voidaan tulkita myös SAK:n edustajakokouksen 1971 hyväksymä määritelmä järjestäytymisperiaatteesta ensisijaisesti teollisuusliittopenaatteen mukaisesti. VTY:stä on eheytymisen jälkeen tullut 13 ammattiliitosta muodostuva keskusjärjestö, johon kuuluu noin jäsentä. Järjestö huolehtii valtion virkaehtosopimustoiminnasta kaikkia jäsenliittojaan kattavasti. Työehtosopimuksista neuvottelevat VTY:n jäsenliitot keskusjärjestön neuvottelemien suositusten puitteissa. Järjestö palvelee myös monissa muissa kysymyksissä kaikkia valtion virkamiehiä ja työntekijöitä hoitaen mm. eläkeasioita, työsuojelua ja virastodemokratiaa. Käytännöllisesti katsoen kaikki valtioon virkasuhteessa olevat SAK:n jäsenet ovat järjestäytyneet VTY:n jäsenliittojen kautta. Sen sijaan useita tuhansia valtioon työsuhteessa olevia on järjestäytynyt sellaisiin SAK:n jäsenliittoihin, jotka eivät ole VTY:n jäseniä. Nämä jäsenryhmät saavat hyödykseen myös VTY:n toimintatulokset osallistumatta niiden kustannuksiin. Nykyinen tilanne on lisäksi omiaan aiheuttamaan kiistoja järjestäytymisrajoista eräiden SAK:n ja VTY:n jäsenliittojen välillä, joten järjestäytymissuhteiden edelleen kehittäminen on VTY:n ja sen jäsenliittojen mielestä välttämätöntä. Edellä esittämäänsä viitaten Virkamiesten ja Työntekijäin Yhteisjärjestö VTY r.y. esittää SAK:n edustajakokouksen päätettäväksi, että: edustajakokous velvoittaa SAK:n hallituksen apuelimineen pyrkimään edelleen järjestäytymisrajojen selkeyttämiseen järjestöpäätösten viitoittamalla tavalla. Samalla edustajakokous toteaa, että valtion henkilöstön tulisi järjestäytyä Virkamiesten ja Työntekijäin Yhteisjärjestö VTY:n jäsenliittoihin. Valtionapulaitosten osalta edustajakokous edellyttää, että järjestäytymisrajoista sovitaan VTY:n sekä Kunnallisten työntekijäin ja viranhaltijain liiton välillä tavoitteena myös näiden laitosten henkilökunnan laaja järjestäytyminen perinteelliseen ammattiyhdistysliikkeeseen. SAK:n hallituksen lausunto esityksiin n:ot 11, 12, 13, 14 ja 15 Suomen Elintarviketyöläisten Liitto, Metallityöväen Liitto ja Paperiteollisuuden Työntekijäin Liitto tähdentävät esityksissään teollisuusliittopenaatteen nopeaa ja selkeää toteuttamista.
11 363 Paperiteollisuuden Työntekijäin Liitto esittää lisäksi teollisuusliittoperiaatteella toimivalle liitolle yksinoikeutta alan työehtosopimuksen solmimiseen. Teollisuusliittoperiaatteen toteuttamisen kannalta on merkittävää Suomen Elintarviketyöläisten Liiton, Kemian Työntekijäin Liiton ja Virkamiesten ja Työntekijäin Yhteisjärjestön esitykset suurempien liittokokonaisuuksien muodostamiseksi. Teollisuusliittoperiaate hyväksyttiin SAK:n perustavassa kokouksessa järjestömuotoperiaatteeksi. Tämä periaate on sittemmin vahvistettu kaikissa SAK:n edustajakokouksissa. Kysymystä ei kuitenkaan monista esityksistä ja päätöksistä huolimatta ole kyetty toteuttamaan. Kun on tullut kysymykseen teollisuusliittoperiaatteen toteuttamiseksi jäsenten siirto liitosta toiseen on se yleensä kohdannut voimakkaan vastustuksen jäseniä luovuttamaan joutuvan liiton osalta. Sama tilanne on toistunut myöskin silloin kun on ollut kysymys suurempien liittokokonaisuuksien muodostamisesta. Teollisuusliittoperiaatteen toteuttaminen merkitsee monissa tapauksissa jäseniä luovuttavan liiton osalta myöskin työehtosopimusoikeuden menettämistä toiselle liitolle. Sopimusoikeuden menettäminen on lisännyt vaikeuksia liittojen väliseen yhteisymmärrykseen pääsemiselle. Vaikka SAK:n ammattikuntaliitoille myönnetään jatkuvan toiminnan mahdollisuus on teollisuusliittoperiaatteen toteuttamiseen ja suurempien liittokokonaisuuksien muodostamiseen ryhdyttävä. Tätä tarkoittava periaate on järjestöpoliittisen ohjelman kohdassa. Teollisuusliittomuotoinen järjestäytyminen, jossa mm. sanotaan:»teollisuusliittomuotoisen ammatillisen järjestäytymisen rinnalla SAK korostaa sopimus- ja järjestötoiminnan kannalta mahdollisimman suurten ja selkeiden liittokokonaisuuksien aikaansaamista». Teollisuusliittoperiaatteen tehokkaammaksi toteuttamiseksi ja suurempien liittokokonaisuuksien aikaansaamiseksi sekä liittorajaongelmien ratkaisemiseksi hallitus esittää edustajakokouksen päättävän seuraavasta menettelytavasta: Ensisijaisesti on pyrittävä siihen, että alalla toimivat liitot jäsenistöä kuultuaan ja keskinäisillä neuvotteluilla ratkaisevat asian sääntöjensä mukaisessa järjestyksessä. Ellei yksimielisyyttä liittojen välisissä neuvotteluissa saavuteta on järjestövaliokunnan tutkittava asia ja tehtävä toimenpide-esitys SAK:n hallitukselle, jonka toimeksiannosta valiokunnan on ryhdyttävä kysymystä selvittämään ja esitettävä selvityksensä tulokset hallituksen ratkaistavaksi. SAK:n hallituksen päätös teollisuusliittoperiaatteen toteuttamisessa ja suurempien liittokokonaisuuksien muodostamisessa on liittoja sitova, jos päätös on syntynyt vähintään kaksikolmasosan ääntenenemmistöllä. Tästä päätöksestä voi valittaa SAK:n valtuustolle, jonka on otettava asia valitusta seuraavan valtuuston kokouksessa ratkaistavaksi. Jos valtuusto vahvistaa hallituksen päätöksen vähintään kaksikolmasosan ääntenenemmistöllä on kysymys loppuun käsitelty. Esitysten muilta osin hallitus viittaa järjestöpoliittiseen ohjelmaesitykseen. Esitykset n:ot 16 ja 17 Puheenjohtaja: Seuraavaksi otetaan käsiteltäväksi esityslistan kohdassa 18. Liittojen esitykset n:o 16 ja 17, jotka myös liittyvät järjestöinuotovalio-
12 364 kunnan käsittelyyn. Tiedustelen, voiko edustajakokous tässä asiakohdassa yhtyä SAK:n hallituksen lausuntoon? Kukaan ei pyytänyt puheenvuoroa. Puheenjohtaja: Edustajakokous päättää yksimielisesti yhtyä SAK:n hallituksen lausuntoon esityksistä 16 ja 17. Päätös merkittiin pöytäkirjaan. Esitykset n:ot 16 ja 17 ja edustajakokouksen hyväksymä hallituksen lausunto niihin kuuluvat seuraavasti: Esitys n:o 16 Liiketyöntekijäin Liitto r.y. Toimihenkilöiden järjestäytyminen SAK:n jäsenliittojen toiminnan laajetessa on toimihenkilöiden asema tullut korostetusti esille. Toimihenkilöiksi katsottavia henkilöryhmiä on liittynyt useiden jäsenliittojen jäsenyyteen. Järjestäytymisen laajeneminen on tapahtunut voimakkaasti nimenomaan toimihenkilöiden järjestäytymisaktiivisuuden kasvamisen myötä. Käytännössä on todettu, että toimihenkilöiden keskuudessa on paljon työntekijöitä, jotka aatemaailmaltaan rinnastuvat työväenliikkeeseen. He toimivat työväenpuolueissa ja järjestöissä aktiivisesti pitäen SAK:n ammattiyhdistyspoliittista toimintaa yhteiskunnan ja työelämän muuttamiseksi tärkeänä. Heidän halunsa järjestäytyä SAK:n jäsenliittojen piiriin on ollut merkillepantavaa. Edellä esitettyyn viitaten esitämme, että: SAK toimisi sopimusoikeuden saamiseksi STK:n toimintapiirissä jäsenliittoihin tuleville toimihenkilöryhmille, jotta toimihenkilöiden voimakkaalle järjestäytymiselle voitaisiin tarjota SAK:lainen vaihtoehto. Esitämme lisäksi, että: toimihenkilöiden järjestäminen tapahtuisi yrityksissä teollisuusliittoperiaatteella niihin ammattiliittoihin, joissa suurin osa yrityksen työntekijöistä on jäsenenä. Esitys n:o 17 Paperiteollisuuden Työntekijäin Liitto r.y. Teollisuuden toimihenkilöiden järjestäytyminen Olemme useassa yhteydessä joutuneet toteamaan, että teollisuuden konttorihenkilökunnan, lähettien ja muiden vastaavien työntekijäryhmien järjestäytyminen sekä työ- ja palkkaehtojen hoitaminen eivät ole tyydyttävällä tasolla. Nämä työntekijät, joita vanhaan perinteelliseen tapaan varsinkin työnantajataholla pyritään edelleen pitämään työntekijöistä erottuvina toimihenkilöinä, ovat yleisessä kehityksessä jääneet eduiltaan selvästi jälkeen niistä työntekijöistä, joita SAK:n jäsenliitot edustavat. Tilanteesta johtuen tulee liittomme ja paikallisiin osastoi-
13 365 himme edellä mainituilta toimihenkilöiltä jatkuvasti tiedusteluja, voisivatko he liittyä osastojemme jäseniksi ja saada tätä kautta palkkauksensa ja muut työehtonsa samalle tasolle kuin muutkin työntekijät. Liittomme on kuitenkin joutunut ottamaan asiassa pidättyvän kannan, koska olemme katsoneet, että nykyisiin uomiin muotoutunut työehtosopimuskäytäntö ilman, että keskusjärjestömme SAK antaa selvän poikkeavan ohjeen, vaikeuttaa järjestäytymisalueen laajentamista ja sen pohjalta tapahtuvaa asioiden käytännön hoitoa. Liittomme esittää, että SAK:n XI edustajakokous ottaisi käsiteltäväkseen teollisuuden toimihenkilöiden järjestäytymiskysymyksen ja päättäisi antaa SAK:n hallitukselle tehtäväksi vaikuttaa, että oloissamme vanhentunut toimihenkilökäsite ei estä toteamiemme teollisuuden työntekijäryhmien järjestäytymistä teollisuusliittoperiaatteen mukaisesti omilla aloillaan SAK:n jäsenliittojen paikallisiin osastoihin. Toteutettaessa esittämäämme toimihenkilökäsitteen uudelleenarviointia tulee samalla selvittää rajat teollisuuden teknillisten toimihenkilöiden ja SAK:n järjestökentän sekä toisaalta teollisuuden korkeamman toimihenkilökunnan ja SAK:n järjestökentän välillä. SAK:n hallituksen lausunto esityksiin n:ot 16 ja 17 Liiketyöntekijäin Liitto ja Paperiteollisuuden Työntekijäin Liitto esittävät toimenpiteitä toimihenkilöiden järjestäytymiseksi nykyistä laajemmin SAK:n jäsenliittoihin ja tästä seuraavan sopimusoikeuden saamista alan liitoille toimihenkilöiden osalta. Käytäntö toimihenkilöiden järjestäytymisen osalta on SAK:n jäsenliittojen piirissä varsin kirjava. Eräiden liittojen säännöissä on määräykset siitä, että jos työntekijä siirtyy työnjohdollisiin tehtäviin niin hän ei voi enää kuulua alan liittoon. Vastaavasti taas useissa SAK:n jäsenliitoissa on merkittäviä toimihenkilöryhmiä ja työnjohtajia sekä esimiesasemassa olevia. Yleensä nämä ryhmät ovat muodostaneet omat ammattiosastonsa. Hallitus yhtyy periaatteessa liittojen esityksiin ja esittää edustajakokouksen päätettäväksi, että teollisuusliittoperiaatteen mukainen järjestäytyminen ulotetaan teollisuudessa ja yksityisen sektorin palvelualoilla koskemaan myöskin suorittajatason toimihenkilöitä. SAK:n on pyrittävä aloittain selvittämään toimihenkilöitä koskeva sopimusoikeus. Esitys n:o 18 Puheenjohtaja: Samoin otetaan käsiteltäväksi esitys n:o 18. Halutaanko asiasta keskustella? Kukaan ei pyytänyt puheenvuoroa. Puheenjohtaja: Totean, että SAK:n edustajakokous yhtyy SAK:n hallituksen asiasta antamaan lausuntoon yksimielisesti. Päätös merkittiin pöytäkirjaan.
14 366 Esitys n:o 18 ja edustajakokouksen hyväksymä hallituksen lausunto siihen kuuluvat seuraavasti: Rakennustyöläisten Liitto r.y. SAK:n piirijärjesöorganisaation kehittämiseksi SAK:lla on olemassa seitsemän piiritoimistoa, joissa työskentelee piirimies ja virkailija. Piirimiehet toimivat irrallaan piirinsä alueella toimivien SAK:n jäsenliittojen toiminnallisista piiri- ja aluetason elimistä ja siitä syystä puuttuu myös järjestelmällisempi yhteydenpito ammatillisten paikallisjärjestöjen ja perusjärjestöjen jäsenistöön. Suunnitelmallisen toiminnan puute tulee erityisesti esiin mm. työvoimatoimikuntia nimettäessä, läänien hallintoihin edustajia nimettäessä sekä lausuntoja annettaessa. Samoin on laita työsuojeluorganisaation sekä ammattikoulujen ja työllisyyskurssikeskusten opintotoiminnan valvontaan nähden ja toisaalta koko ay-liikkeen piiri- ja paikallistasoisen ay-koulutuksen organisointiin nähden. SAK:n johdon ja sen jäsenistön keskinäisen vuorovaikutuksen lisääminen ja SAK:n piiritoimitsijain työn saattaminen suunnitelmallisemmaksi ja yhteiseen organisaatioon kiinteämmin liittyväksi edellyttää sitä, että SAK:n organisaatiota täydennetään piirijärjestöorganisaatiolla. Rakennustyöläisten Liitto esittää, että: SAK muodostaa koko maassa piirijärjestöverkoston, jonka rajoina ovat valtiollisten vaalipiirien rajat ja jäseniksi otetaan vaalipiirien alueella toimivien SAK:n jäsenliittojen ammattiosastot. Piirijärjestöt pitävät edustajakokouksensa joka toinen vuosi syyskuun aikana. Piirijärjestöjen alueella olevat SAK:n jäsenliittojen osastot saavat valita suhteellisilla vaaleilla yhden edustajan edustajakokoukseen 500 jäsentä kohti. Piirijärjestön edustajakokous valitsee järjestölle puheenjohtajan, varapuheenjohtajan ja jäsentä käsittävän piiritoimikunnan. Piirijärjestön sihteerinä ja piiritoimikunnan kokousten pöytäkirjan pitäjänä toimii SAK:n piirimies. Johtavassa asemassa olevat liittojen piireissä olevat toimitsijat ovat oikeutettuja ilman äänioikeutta osallistumaan piiritoimikunnan kokouksiin. SAK:n hallituksen lausunto esitykseen n:o 18 Rakennustyöläisten Liiton esitys SAK:n piirijärjestöverkoston muodostamiseksi on ajatuksena ollut käsittelyn kohteena järjestöosaston piirissä monissa yhteyksissä. Asian kehittely on kuitenkin kariutunut siihen, että SAK:n piiritoimistoverkosto ei ole kattanut kaikkia läänejä. Kun piiritoimistot saadaan jokaiseen lääniin perustetuksi tulee paikallisjärjestöjen piiri- tai alueellinen toimintaorganisaatio yhdenmukaistettavaksi. Hallitus esittää edustajakokouksen päätettäväksi, että SAK:n piiritoimistoverkosto pyritään kehittämään kaikkia läänejä kattavaksi ja samanaikaisesti valmistetaan paikallisjärjestöille yhdenmukainen organisaatio lääneittäin. Puheenjohtaja: Tässä yhteydessä totean, että järjestömuotovaliokunnan asiapiiriin liittyvät asiat ovat tulleet loppuun käsitellyiksi. Merkittiin.
15 (päätökset) (jatkoa) Hallituksen esitykset lähiajan tavoiteohjelmiksi Ammattiyhdistysliike ja rationalisointi Rationalisointiasiain valiokunnan lausunto Puheenjohtaja: Tämän jälkeen otetaan käsiteltäväksi esityslistan kohdasta 17 alakohta e) ammattiyhdistysliike ja rationalisointi. Tämän asian käsittely jäi eilen kesken, koska siihen tehtiin muutoehdotus. Alistan asian uudelleen keskusteluun. Halutaanko keskustella? Puheenvuoroja ei pyydetty. Puheenjohtaja: Tulkitsen, että tämä ehdotus, joka perustuu siihen, että Kumi- ja Nahkatyöväen Liitto on tehnyt edustajakokoukselle aloitteen SAK:n ja STK:n välisen ratlonalisoimissopimuksen irtisanomisesta, on muutosehdotus rationalisointiasiain valiokunnan mietintöön. Onko tulkintani oikea? Selonteko oli oikea. Koeäänestys Puheenjohtaja: Tämän jälkeen tiedustelen edustajakokoukselta koeäänestystä käyttäen, voiko se yhtyä rationalisointiasiain valiokunnan mietintöön. Koeäänestys ja päätös Puheenjohtaja: Ne, jotka ovat sitä mieltä, että SAK:n edustajakokous hyväksyy rationalisointiasiain valiokunnan asiasta antaman lausunnon, nostavat korttinsa ylös. Kortit nostettiin. Puheenjohtaja: Kortit alas! -Tämän jälkeen tiedustelen niitä mielipiteitä, jotka ovat sitä mieltä, että tämä tehty muutosesitys tulisi kokouksen päätökseksi, kortit ylös! Tämän tapahduttua totesi Puheenjohtaja: Alas! -Totean, että ylivoimainen enemmistö on tässä asiassa yhtynyt rationalisointiasiainvaliokunnan ja SAK:n hallituksen lausuntoon, joka tulee kokouksen päätökseksi. Äänestyksen tulos merkittiin pöytäkirjaan.
16 368 Päätös Edustajakokous hyväksyi esityksen»ammattiyhdistysliike ja rationalisointi-tavoiteohjelmaksi. (Ohjelma erillisessä»sak:n ohjelmat» -kirjassa.) Puhetta siirtyi johtamaan Pekka Virtanen. Ilmoitusasioita Puheenjohtaja: Edustajien käytössä olevien huoneiden on oltava tyhjät klo 12 mennessä. Samaan asiaan liittyen tiedotetaan, että puhelut on maksettava kassaan. Vaalivaliokunta kokoontuu huoneessa 1 klo Merkittiin. Liittojen esitykset 18 (päätökset) (jatkoa) Rationalisointiasiain valiokunnan päätösehdotukset tuotanto- ja palkkausteknisiä asioita koskevista esityksistä n:ot Puheenjohtaja:Siirrymme käsittelemään esityslistan asiaa 18. Liittojen esityksiä ja niistä esityksiä Näistä esityksistä käyttää esittelevän puheenvuoron Matti Kauppila. Matti Kauppila: Toveri puheenjohtaja! Hyvät ammattiyhdistystoverit! Rationalisointiasiain valiokunta on käsitellyt myös tuotanto- ja palkkausteknisiä asioita koskevat liittojen esitykset sekä niistä SAK:n hallituksen antamat lausunnot. Esitys n:o 23, joka on Kumi- ja Nahkatyöväen Liiton, koskee rationalisointisopimuksen muuttamista. Valiokunta käsitteli asiaa ja yhtyy SAK:n hallituksen antamaan lausuntoon tästä. Keskustelua ei syntynyt. Kokous hyväksyi valiokunnan mietinnön mukaisesti SAK:n hallituksen lausunnon edustajakokouksen päätökseksi. Matti Kauppila: Esitys 24, joka on Tekstiili- ja Vaatetustyöväen Liiton, koskee urakkapalkasta aikapalkkaan siirtymistä. Tässäkin asiassa valiokunta yhtyy SAK:n hallituksen antamaan lausuntoon. Puheenvuoroja ei pyydetty. 23
17 369 Edustajakokous yhtyi valiokunnan mietinnön mukaisesti SAK:n hallituksen asiasta antamaan lausuntoon, joten se oli tullut edustajakokouksen päätökseksi. Esitykset n:ot 23 ja 24 sekä edustajakokouksen hyväksymät hallituksen lausunnot niihin kuuluvat seuraavasti: Esitys n:o 23 Kumi- ja Nahkatyöväen Liitto r.y. Rationalisointia koskevan sopimuksen muuttaminen Yleistä Viime vuosikymmeninä tapahtuneen nopean teknisen kehityksen seurauksena on työoloissa tapahtunut suuria muutoksia. Muutosten seurauksena ihmisen suorittamat työvaiheet ovat yksinkertaistuneet ja lisänneet yksitoikkoisuutta. Tämä kehitys liittyy osana maassamme vallitseviin omistussuhteisiin. Tuotantovälineiden yksityinen omistus asettaa ensisijaiseksi tehtäväkseen mahdollisimman suuren kapitalistisen enimmäisvoiton saavuttamisen. Se on johtanut puoliautomaation lisääntymiseen ja aiheuttanut työsidonnaisuuden lisääntymistä ja pakotteita, joilla työntekijä velvoitetaan työskentelemään koneiden kanssa samassa vauhdissa. Yhdessä puoliautomaation kanssa ovat työnantajat käyttäneet työläisten hiostamisen menetelmiä. Näistä käytetyimmät ovat Taylorin oppeihin perustuvat töiden aikatutkimukset ja palkkausmenetelmät. Uutena menetelmänä on otettu käyttöön MTM-systeemi ja siihen perustuen töiden äärimmäinen yksinkertaistaminen. Menetelmiensä avulla työnantaja on lisännyt voittojaan työntekijän työvauhdin kiristämisen avulla. Yleisimmiksi ovat tulleet tapaukset, joissa tuotanto lisääntyy ilman minkäänlaisia muutoksia koneissa, raaka-aineissa tms. Työnantajien voittojen kasvattamisen seurauksena on työvauhti kiristynyt siihen mittaan, että se näkyy voimakkaasti lisääntyneenä työperäisten sairauksien määränä sekä tapaturmien luvun ja vaikeusasteen kasvuna. SAK:n kanta rationalisointiin Kapitalistisen rationalisoinnin ensisijaisena tehtävänä on työntekijän hiostaminen ja työn voimaperäistäminen. Työntekijän hiostaminen työntutkimusta ja palkkausteknisiä pakotteita käyttäen ei ole rationalisointia. Kun nykyisin voimassa oleva rationalisointisopimus mahdollistaa edellä mainitulla tavalla työvoiman ihmisarvon vastaisen käytön, SAK:n tulee sanoa nykyinen rationalisointisopimus irti. Voimassaoleva sopimus ei ole työnantajaa velvoittava, vaan sille yksipuolisia oikeuksia antava. Työntekijäin mahdollisuus valvoa työolosuhteisiin tehtävien muutosten vaikutusta puuttuu sopimuksesta. Mahdollisuutta työnantajan asettamiseksi vastuuseen työläisille aiheuttamistaan haittavaikutuksista ei sisälly nykyiseen rationalisointisopimukseen. Työntekijäin kannalta hyväksyttävänä rationalisointia voidaan pitää ainoastaan 24 Pöytäkirja
18 370 teollisuuden koneistojen muutokset, tehtaiden uudistamiset ja muut sitä vastaavat toimenpiteet, jotka helpottavat ruumiillista ja henkistä työtä, vähentävät haittoja ja parantavat työntekijän palkkaa. Sopimuksella tulee asettaa työntekijän oikeussuojamääräykset sekä turvata työntekijäin ammatillisille järjestöille sopimuksen ensisijainen tulkintaoikeus. Tuotantovälineiden kehityksen suuntaviivat tulevaisuudessa Nykyaikainen tieteellinen ja tekninen kehitys mahdollistaa automaation entistä suuremman käytön. Sen avulla on mahdollista entistä suuremmassa määrin helpottaa työntekijäin työoloja ja poistaa työn aiheuttamia terveys- ja turvallisuusvaaroja. Automaattikoneiden käyttämisen lisäämisellä on mahdollisuus vähentää työntekijän työhön sidonnaisuutta. Myös suurta lihasvoimaa vaativien työvaiheiden poistaminen tulee uudenaikaisen tekniikan avulla mahdolliseksi. Se mahdollistaa suurta dynaamista tai staattista kuormitusta vaativien töiden muuttamisen automaattisten koneiden tehtäväksi. Näillä menetelmillä tulee mahdollistaa töiden pakkotahtisuuden poistaminen ja töiden kehittyminen ihmisarvoisemmaksi. Demokraattisten oikeuksien lisäämiseksi asetettavat tavoitteet Nykyinen käytäntö työelämässä perustuu työnantajain itsevaltaan. Työntekijällä ei useimmissa tapauksissa ole edes mahdollista oikeutta asettaa työnantajain toimenpiteitä kyseenalaisiksi. Niissäkin tapauksissa, joissa tällainen oikeus on esim. työehtosopimuksella vahvistettu, on työnantajalla sopimuksen tulkintaan ensisijainen oikeus. Työntekijän on oikeutta saadakseen osoitettava työnantajan rikkoneen lakia tai sopimusta ja tämän jälkeen vielä käytävä mahdollisesti pitkäkin taistelu saadakseen itselleen kuuluvat oikeudet. Tämän olotilan jatkuessa ovat työläisten oikeudet jatkuvasti vaarassa. Nykyinen ratipnalisointisopimus vahvistaa työnantajan asemaa tässäkin suhteessa. Vallitsevan olotilan muuttaminen työntekijäin vaatimusten suuntaan vaatii ainakin seuraavien toimenpiteiden toteuttamista: 1. Kaikissa työehtosopimusta tai työlakeja koskevissa tulkinnoissa on työntekijäin tulkinnan oltava ensisijainen. 2. Työolojen muutokset ja rationalisointitoimet on saatettava luvanvaraiseksi niin, että ne voidaan toteuttaa vain työpaikan työläisten ammattiosaston suostumuksella. 3. Kaikki pakotteet urakkahinnoittelun käytön tai muutosten hyväksymiseen on työehtosopimuksien määräyksillä kiellettävä. 4. Työntekijäin irtisanominen tai palkan pienentäminen on saatettava rangaistavaksi teoksi. Rangaistus tulee määrätä kuten omaisuusrikoksista. Työntekijälle on annettava työehtosopimuksen ja työsopimuslain perusteella mahdollisuus kieltäytyä työstä, jota rationalisoidaan työntekijän ammattiosaston kannan vastaisesti. 5. Ammatillisten järjestöjen mahdollisuuksia valvontaan on parannettava.
19 371 Työläisten valvontamahdollisuudet turvataan Työläisten oikeuksien vahvistamisen varmistamiseksi on järjestettävä koulutusta, jonka avulla työntekijät voivat tasavertaisemmasta asemasta lähtien suorittaa valvontaa. Tämä koulutus tulee järjestää ammatillisten järjestöjen valvonnassa. Tällaisen koulutuksen järjestäminen vaatii mm. seuraavien asioiden huomioonottamista: 1. Koulutuksen perusteena tulee olla työntekijäin sopimuksia ja lainsäädäntöä koskevan tietoisuuden lisääminen. 2. Uusimman teknisen tietouden välittäminen ja uusien koneita ja laitteita koskevien turvallisuusnäkökohtien tuntemuksen lisääminen. 3. Antaa tietoa työsuojeluun ja ergonomiaan liittyvistä kysymyksistä ja niiden sovellutuksista työympäristössä ja työprosessissa. 4. Mahdollistaa eri aloja koskevan teknisen ja tieteellisen asiantuntija-avun käyttämisen ja yhteydet työsuojelua valvoviin viranomaisiin. Muita vaatimuksia Teollisuuskapitalistien harjoittaman työvauhdin kiristämisen seurauksena työläisten tapaturmat ja ammattitaudit sekä työperäiset sairaudet ovat voimakkaasti lisääntyneet. Suurin osa näiden sairauksien ja tapaturmien kuluista lankeaa nykyisen käytännön mukaan veronmaksajain, työläisten, maksettavaksi. Tästä johtuen on ryhdyttävä tehokkaisiin toimenpiteisiin, joilla nopeasti helpotetaan tämän hetken kipeimpiä ongelmia. Siksi on ryhdyttävä välittömästi mm. seuraaviin toimiin: 1. Työntutkimusta tai muuta menetelmää käyttäen urakkahinnoitelluissa töissä on työehtosopimuksella määrättävä erillinen elpymisaika, jonka pituus on vähintään 10 minuuttia tunnissa. Tästä elpymisajasta maksetaan palkka työntekijän keskituntiansion mukaan. 2. Uudet työntutkimukset ja työvauhtia kiihdyttävät pakkausmenetelmät on kiellettävä. Niiden käyttö on sallittu vain ammattiosaston luvalla. 3. Korkeaa työsidonnaisuutta vaativaa työtä suorittavat työntekijät on saatava tehostetun työsuojelun piiriin. Niitä suorittaville työntekijöille on turvattava mahdollisuus riittäviin elpymistaukoihin vuorottelua ja välivarastolta käyttäen. 4. Työläisten oikeuksien suojaksi on saatava rationalisointihaitoilta ja hiostukselta suojaava, työnantajaa selvin määräyksin sitova rationalisointisuojasopimus. SAK:n hallituksen lausunto esitykseen n:o 23 Teknillinen valiokunta yhtyy Kumi- ja Nahkatyöväen Liiton käsitykseen siitä, että tieteellis-tekninen kehitys on mahdollistanut automaation lisääntymisen teollisuudessa. Nykyaikaisen tekniikan hyväksikäytöllä on myös mahdollista parantaa ja inhimillistää työntekijöiden työoloja työelämässä sekä samalla vähentää työn ja työolosuhteiden aiheuttamia terveysvaaroja. Koneiden, laitteiden ja työmenetelmien kehittämisen päämääränä on kuitenkin ollut mahdollisimman hyvän taloudellisen tuloksen saavuttaminen. Toisaalta tuotannon lisääminen on tapahtunut myös työn erimuotoisen voimaperäistämisen
20 372 ja osittamisen avulla. Tämä on johtanut työn sidonnaisuuden ja rutiini luontoisten työtehtävien merkittävään lisääntymiseen. On täysin selvää, että yksinomaan työnantajien ehdoilla toteutettuina rationalisointitoimenpiteet tulisivat monessa suhteessa huonontamaan työympäristön laatua. Tällöin on otettava huomioon myös se tosiasia, että tekninen kehitys ei sellaisenaan johda työntekijöiden kannalta parempaan ja inhimillisempään työympäristöön. Nykyisin voimassa oleva työsuojelulainsäädäntö ei myöskään anna rationalisointitoimenpiteiden toteuttamisen suhteen riittävässä määrin velvoitteita työnantajille. Teknillinen valiokunta pitää edellä mainituista syistä välttämättömänä, että työntekijöiden edut on turvattava rationalisointitoimenpiteiden yhteydessä lainsäädäntöä ja sopimuksia kehittämällä. Nykyisin voimassa olevaan rationalisointisopimukseen liittyy tältä osin myös tiettyjä puutteita. Teknillinen valiokunta korostaa luottamusmiesten koulutustoiminnan merkitystä rationalisointitoimenpiteiden valvonnassa. Toisaalta on myös välttämätöntä, että työpaikoilla jatkuvasti vedotaan rationalisointisopimuksessa esille tuotuihin periaatteisiin. Teknillinen valiokunta lähtee siitä, että työntekijöiden suojaa rationalisoinnin haitoilta on lisättävä. Yhtenä tämän suojan parantamiseen liittyvänä toimenpiteenä tulee lähiaikoina esille myös rationalisointisopimuksen uudistaminen. Teknillinen valiokunta esittää, että edustajakokous ei kuitenkaan ottaisi kantaa rationalisointisopimuksen irtisanomiseen, koska vallinneen käytännön mukaan edustajakokous ei tee päätöksiä keskusjärjestön tekemien sopimusten irtisanomisesta. Esitys n:o 24 Tekstiili- ja Vaatetustyöväen Liitto r.y. Urakkapalkkauksesta aikapalkkaan Urakkapalkkaus on yleisin palkkausmuoto tekstiili- ja vaatetusteollisuudessa samoin kuin monilla muilla teollisuuden aloilla. Työntekijät ovat suostuneet urakkatyöhön ansioittensa parantamisen toivossa. Kuitenkin käytäntö on osoittanut, että urakkatyön avulla ei saavuteta pysyvää ansiotason kohoamista, vaan urakkapalkkausjärjestelmä on muodostunut automaatiksi, joka kiristää jatkuvasti tyovauhtia ja monella alalla on jouduttu tilanteeseen, jossa työntekijät joutuvat jatkuvasti työskentelemään suorituskykynsä äärimmäisellä ylärajalla saavuttaakseen ns. normaalin urakkatyövauhdin palkkatason. Urakkatyöstä aiheutuu työntekijälle sekä henkisiä että fyysisiä vaurioita, joiden seurauksena on usein ennenaikainen työkyvyttömyys. Ammattiyhdistysliikkeen tulisi kaikella voimallaan pyrkiä eroon urakkatyöjärjestelmästä, jonka haitat ovat nykyään jo tutkimuksinkin todistettu. Esitämme, että SAK ryhtyisi välittömästi toimimaan urakkapalkkausjärjestelmän poistamiseksi ja työntekijälle inhimillisemmän aikapalkkausjärjestelmän aikaansaamiseksi. SAK:n hallituksen lausunto esitykseen n:o 24 Teknillinen valiokunta yhtyy Tekstiili- ja Vaatetustyöväen Liiton käsitykseen urakkapalkkausjärjestelmien haitallisuudesta. Liittokohtaisia työehtosopimuksia